אווטאר: כשף האוויר האחרון (סדרת טלוויזיה)

אווטאר: כַּשָּף האוויר האחרון (באנגלית: Avatar: The Last Airbender) היא סדרת פנטזית-הרפתקאות אמריקאית בלייב-אקשן, המבוססת על סדרת ההנפשה "אווטאר" משנת 2005, שפותחה ונוצרה עבור שירות הסטרימינג "נטפליקס". הסדרה עלתה לשירות "נטפליקס" ב-22 בפברואר 2024, ועונתה הראשונה כוללת שמונה פרקים. הוכרז חודש לאחר השידור שתהיה עונות שנייה ושלישית ואישרו שתבוא שחקנית חדשה שתשחק את טוף. עלילת הסדרה מתרחשת בעולם שסוע מלחמה, שבו אנשים מסוימים יכולים "לכשף" את אחד מארבעת היסודות – מים, אדמה, אש או אוויר. אנג הוא האווטאר, היחיד בדורו שמסוגל לכשף את כל ארבעת היסודות ומיועד להביא איזון והרמוניה לממלכה אשר נקרעה לגזרים בעקבות מעשיה של אומת האש המושחתת. עם חבריו החדשים קטרה וסוקה, אנג יוצא למסע ללימוד השליטה בארבעת היסודות, בעודו נרדף על ידי נסיך אומת האש הגולה, צוקו, המבקש להחזיר את כבודו על ידי לכידת האווטאר. גורדון קורמייה – אנג, כשף אוויר בן 12, בעל רוח חופשית וחסרת פחד, שהיה קפוא בקרח במשך 100 שנים. כשהוא מתעורר, אנג מגלה כי כל שאר כשפי האוויר נמחו על ידי אומת האש ויוצא למסע להביס את האומה המושחתת ולהפוך לסמל של איזון והרמוניה עבור העולם. קיאוונטיו טרבל – קטרה, נערה בת 14 וכשפית המים האחרונה בכפרה לאחר שאמה נהרגה על ידי אומת האש. למרות הטרגדיה האישית שלה, קטרה מצטרפת לאנג במסעו בחיפוש אחר מימוש הפוטנציאל האמיתי שלה. איאן אאוסלי – סוקה, אחיה בן ה-16 של קטרה, שמשמש כמנהיג הכפר בו הם מתגוררים לאחר שאביהם עזב. סוקה משתמש בבומרנג ככלי נשק על מנת לפצות על חוסר יכולתו לכשף ומסווה את ספקותיו הפנימיים באמצעות הומור סרקסטי. דאלאס לו – צוקו, נסיך הכתר הגולה של אומת האש, שהצטרף לדודו המנודה, אירו, במשימה ללכוד את האווטאר ולפייס את אביו, אדון האש אוזאי. פול סון-יונג לי – אירו, גנרל אומת האש בדימוס ודודו החכם והפיקח של צוקו. דניאל דיי קים – שליט האש אוזאי, שליט אומת האש ואביו של צוקו. לים קיי סיו – ג'יאצו, נזיר ונווד אוויר אשר שימש לאנג כמנטור, דמות-אב וחבר. קן ליונג – המפקד צאו, קצין צבא אומת האש השאפתן, אשר להוט למנף מפגש בלתי-צפוי עם צוקו הנואש על מנת לקדם את מטרותיו האישיות. האן - לוחם של שבט המים הדרומי מת בקרב נגד אומת האש אליזבת יו - הנסיכה אזולה הסדרה דובבה לעברית באולפני וידאופילם אינטרנשיונל, והיא בוימה ותורגמה על ידי אורנה כץ, שביימה ותרגמה גם את סדרת המקור וגם את הספרים שהתבססו עליה. בגרסה זו השתתפו: אנג - איתי ארד קטרה - הללי היבש סוקה - עמית שושני צוקו - רפאל עבאס אזולה - בר סביר דוד-אירו - דב רייזר (דיבב אותו גם בסדרה המקורית) סוקי - שרון שחל (דיבבה אותה גם בסדרה המקורית) גנרל צאו - סער בדישי הנזיר גיאצו - גלעד קלטר המלך בומי - אלי לולאי (דיבב אותו גם בסדרה המקורית, החל מהעונה השנייה) אוזאי - עמי מנדלמן (דיבב אותו גם בסדרה המקורית) סב-סב - אורנה כץ (דיבבה אותה גם בסדרה המקורית) מאסטר פאקו - אלי לולאי (דיבב אותו גם בסדרה המקורית) בספטמבר 2018, נמסר על ידי נטפליקס כי הפקת עיבוד לייב אקשן לסדרת ההנפשה "אווטאר" עתידה להתחיל בשנת 2019. יוצרי הסדרה, מייקל דנטה דימרטינו ובריאן קונייצקו, הוכרזו בתחילה כמפיקים בפועל. ביוני 2020, נמסר כי היוצרים עזבו את הפקת הסדרה לאחר ויכוחים שנבעו מהבדלים יצירתיים ביניהם לבין שאר המעורבים בהפקה. דבר עזיבתם נחשפה לאחר שדימרטינו פרסם מכתב פתוח באתר האינטרנט שלו ב-12 באוגוסט 2020, בו הוא קונצייקו ציינו כי מדובר בהבדלים בגישתם לעיבוד הלייב אקשן בהשוואה לחזונה של נטפליקס עבור העיבוד, ואף העירו כי הסביבה באולפנים במהלך שהותם הייתה "שלילית ולא תומכת". באוגוסט 2021, אלברט קים הצטרף להפקת הסדרה כתסריטאי ומפיק בפועל; בפוסט בבלוג, קים הגיב: "המחשבה הראשונה שלי הייתה, 'למה? מה אני יכול לעשות או להגיד עם הסיפור שלא נעשה או נאמר במקור?' אבל ככל שחשבתי על זה יותר, כך הפכתי ליותר מסוקרן. נוכל לראות כישוף יסודות בצורה אמיתית ופנימית שמעולם לא ראינו לפני-כן". באותו פוסט, קים הדגיש כי לאורך כל התהליך ההפקה, מה שמניע אותם הוא האותנטיות לסיפור, לדמויות ולהשפעות התרבותיות. בנוסף, נמסר כי דן לין, לינדזי ליברטור, מייקל גוי ורוזאן ליאנג יהיו אמונים על הפקת הסדרה בפועל. על פי הודעתו של קונייצקו, הוא ודימרטינו היו מחויבים ל"ליהוק הולם מבחינה תרבותית". באוגוסט 2021 בעקבות דיווחי ליהוק שהודלפו, נטפליקס חשפה את צוות השחקנים של הסדרה עבור ארבע הדמויות הראשיות: גורדון קורמייה, קיאוונטיו טרבל, איאן אאוסלי ודאלאס לו, שלוהקו לגילום דמויותיהם של אנג, קטרה, סוקה וזוקו, בהתאמה. קים ציין שמדובר ב"הזדמנות להציג דמויות אסייתיות וילידיות כאנשים חיים ונושמים. לא רק בסרט מונפש, אלא בעולם שקיים באמת, דומה מאוד לזה שאנחנו חיים בו." בנובמבר 2021, נמסר על ליהוקם של דניאל דיי קים לדמותו של שליט האש אוזאי, של פול סון-יונג לי לדמותו של דוד אירו, של לים קיי סיו לדמותו של גיאסצו, ושל קן ליונג לדמותו של גנרל ז'או. בתחילה, נמסר כי הפקת הסדרה מתכננת לבצע שינויים בעלילה ובדמויות של הסדרה המקורית, אך לאחר שבעקבות הדיווחים על כך מעריצי הסדרה חתמו על עצומה לביטול הסדרה, נמסר כי הפקת הסדרה תבטל את השינויים המתוכננים. צילומי הסדרה החלו ב-16 בנובמבר 2021 בוונקובר, קנדה, והסתיימו ב-17 ביוני 2022. על צילומי הסדרה הופקד צלם הקולנוע סטיוארט וילן. על עבודת האפקטים החזותיים עבור הסדרה, מופקדת חברת ההנפשה והאפקטים "DNEG". במקור, נמסר כי ג'רמי צוקרמן, שהיה אמון על הלחנת המוזיקה בסדרה המקורית, עתיד לשוב להלחין את המוזיקה עבור עיבוד הלייב אקשן, אך מאוחר יותר, צוקרמן הכחיש את מעורבותו לאחר שדימרטינו וקונייצקו עזבו את ההפקה. באתר Vgames הישראלי נתן מבקר הסרטים דור קציר את הציון 8/10 וציין לשבח את ההפקה המושקעת וכתב: ”"רמת ההפקה המטורפת, הפסקול הנוסטלגי, רגעי השיא האדירים, הקרבות המעולים וכמה הופעות מצוינות מובילות למסקנה אחת ברורה - אנג לא רק יכול להציל את העולם, אנחנו גם רוצים לראות אותו עושה את זה בעונות הבאות".” אתר האינטרנט הרשמי של אווטאר: כשף האוויר האחרון (בשפות מרובות) אווטאר: כשף האוויר האחרון, ברשת החברתית פייסבוק אווטאר: כשף האוויר האחרון, ברשת החברתית אקס (טוויטר) אווטאר: כשף האוויר האחרון, ברשת החברתית אינסטגרם "אווטאר: כשף האוויר האחרון", במסד הנתונים הקולנועיים IMDb (באנגלית) "אווטאר: כשף האוויר האחרון", באתר נטפליקס "אווטאר: כשף האוויר האחרון", באתר Rotten Tomatoes (באנגלית) "אווטאר: כשף האוויר האחרון", באתר Metacritic (באנגלית) כרמל שטרן, ‏"אווטאר: כשף האוויר האחרון" מלאה באהבה למקור (ובטריגרים), באתר ‏מאקו‏, 22 בפברואר 2024 דור קציר, ביקורת: אווטאר: כשף האוויר האחרון - מים, אדמה, אש!!! ואז סביר, Vgames, 22 בפברואר 2024 Tinoco, Armando (June 17, 2023). "'Avatar: The Last Airbender': Netflix Releases First Look Photos & Teaser Of Live-Action Series Ahead Of 2024 Release — Tudum". Deadline Hollywood. Retrieved June 24, 2023. Petski, Denise; Petski, Denise (2021-08-12) "'Avatar: The Last Airbender': Netflix Live-Action Adaptation Sets Main Cast, Creative Team". Deadline. Retrieved 2021-08-12. Rick Porter, Rick Porter, Live-Action ‘Avatar: The Last Airbender’ Series Coming to Netflix, The Hollywood Reporter, ‏2018-09-18 Hipes, Patrick (2018-09-18). "'Avatar: The Last Airbender' Live-Action Series In Works At Netflix". Deadline. Retrieved 2020-08-12. "Michael Dante DiMartino on Instagram: "@bryankonietzko also wrote a statement concerning our departure. 🌊⛰🔥🌪 . . . . . . #avatar #avatarthelastairbender #michaeldantedimartino…"". Instagram. Retrieved 2020-08-12. "Bryan Konietzko on Instagram: "Well, friends... there you have it. Big sigh. 💔⬇️💔 I'm sure many of you will understandably want to know more and will ask me questions in…"". Instagram. Retrieved 2020-08-12. "An open letter to Avatar: The Last Airbender fans". Michael Dante DiMartino. 2020-08-12. Retrieved 2020-08-12. Otterson, Joe; Otterson, Joe (2020-08-12). "'Avatar: The Last Airbender' Creators Exit Netflix Live-Action Adaptation". Variety. Retrieved 2020-08-12. Otterson, Joe; Otterson, Joe (2021-08-12). "'Avatar: The Last Airbender' Netflix Live-Action Series Sets Main Cast". Variety. Retrieved 2021-08-12. Isenberg, Meara (July 16, 2021). "Netflix's Avatar: The Last Airbender adaptation to start filming in November". CNET. Retrieved 2021-07-18. "The live action ATLA series will be having an open casting call this year!". Avatar News Airbender & Korra Netflix casting and release date. Retrieved 2021-07-18. David Griffin, Avatar: The Last Airbender: Netflix Live-Action Series Reveals Cast and Creative Team - IGN Kit, Borys; Goldberg, Lesley (2021-11-03). "Daniel Dae Kim to Star in 'Avatar: The Last Airbender' Netflix Live-Action Series". The Hollywood Reporter. Retrieved 2021-11-03. Otterson, Joe (2021-11-16). "'Avatar: The Last Airbender' Netflix Live-Action Series Casts Its Uncle Iroh, Gyatso, and Commander Zhao". Variety. Retrieved 2021-11-16. Am; pages (2021-06-02). "Netflix's live-action Avatar: The Last Airbender series to dial back changes". Winter is Coming. Retrieved 2021-07-18. "Netflix's Avatar: The Last Airbender Reportedly Starts Filming In November". ScreenRant. 2021-07-18. Retrieved 2021-07-20. "'Avatar: The Last Airbender' Season 1: Filming Wraps on Live-Action Series". Collider. June 28, 2022. Archived from the original on June 29, 2022. Retrieved March 23, 2023. "Production Weekly – Issue 1273 – Thursday, November 18, 2021 / 114 Listings – 26 Pages". Production Weekly. November 18, 2021. Archived from the original on November 18, 2021. Retrieved March 23, 2023. "Stewart Whelan" (PDF). Murtha Skouras Agency. Archived (PDF) from the original on May 30, 2022. Retrieved March 23, 2023. "Avatar: The Last Airbender". DNEG. Archived from the original on May 23, 2022. Retrieved March 23, 2023. "Netflix's Avatar: The Last Airbender Adds Another Name From Animated Series". CBR. 2018-09-21. Retrieved 2020-08-12. Zuckerman, Jeremy (July 21, 2021). "To those who are wondering, I will not be working on the Netflix live action ATLA adaptation. However, I'm beyond excited to further explore the Avatar universe with Mike, Bryan, and everyone else at Avatar Studios". Twitter. Retrieved 2021-08-08. ביקורת: אווטאר: כשף האוויר האחרון - מים, אדמה, אש!!! ואז סביר, באתר Vgames.co.il, ‏2024-02-22 Every Kids’ Choice 2024 Winner!, Nick (באנגלית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)